CELEX: 32006D0528
Language: sl
Date: 2006-07-27 00:00:00
Title: 2006/528/ES: Odločba Komisije z dne  27. julija 2006  o spremembi Odločbe 2006/147/ES o uvedbi preventivnega cepljenja proti visoko patogeni aviarni influenci H5N1 in s tem povezanih določb o premikih na Nizozemskem  (notificirano pod dokumentarno številko C(2006) 3338)

29.7.2006   
            
            
               SL
            
            
               Uradni list Evropske unije
            
            
               L 208/39
            
         
      ODLOČBA KOMISIJE
   
   z dne 27. julija 2006
   o spremembi Odločbe 2006/147/ES o uvedbi preventivnega cepljenja proti visoko patogeni aviarni influenci H5N1 in s tem povezanih določb o premikih na Nizozemskem
   (notificirano pod dokumentarno številko C(2006) 3338)
   (Besedilo v nizozemskem jeziku je edino verodostojno)
   (2006/528/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (1), in zlasti člena 57(2) Direktive,
   ob upoštevanju naslednjega:
   
               (1)
            
            
               Z Odločbo Komisije 2006/147/ES z dne 24. februarja 2006 o uvedbi preventivnega cepljenja proti visoko patogeni aviarni influenci H5N1 in s tem povezanih določb o premikih na Nizozemskem (2) je bil odobren načrt preventivnega cepljenja proti visoko patogeni aviarni influenci H5N1, ki ga je Nizozemska predložila Komisiji 21. februarja 2006 („načrt preventivnega cepljenja“). Določeni so bili tudi nekateri ukrepi, ki jih na Nizozemskem treba uporabljati, kadar se izvaja preventivno cepljenje na nekaterih gospodarstvih s perutnino, pri katerih obstaja posebno tveganje infekcije s to boleznijo, vključno z omejitvijo premikov cepljene perutnine.
            
         
               (2)
            
            
               V skladu z načrtom preventivnega cepljenja je Nizozemska izvedla preventivno cepljenje perutnine iz „ekološke“, „proste“ in „dvoriščne“ reje proti visoko patogeni aviarni influenci H5N1. Načrt preventivnega cepljenja je pilotni projekt, saj so izkušnje s preventivnim cepljenjem pod takimi pogoji in za nekatere zadevne vrste omejene.
            
         
               (3)
            
            
               V skladu z načrtom preventivnega cepljenja, ki ga je predložila Nizozemska in je bil odobren z Odločbo 2006/147/ES, je bilo treba cepljenje zaključiti do 30. junija 2006. Nizozemska je izvajala cepljenje skladno z načrtom preventivnega cepljenja do tega datuma.
            
         
               (4)
            
            
               V skladu z obveznostmi poročanja iz člena 13 Odločbe 2007/147/ES je Nizozemska predložila poročilo s podatki o izvajanju načrta preventivnega cepljenja, poročala Stalnemu odboru za prehranjevalno verigo in zdravje živali ter strokovnim delovnim skupinam o uporabi preventivnega cepljenja ter zaprosila za nadaljevanje takega cepljenja.
            
         
               (5)
            
            
               Na podlagi podatkov iz poročila, ki ga je predložila Nizozemska, se zdi, da so v zvezi z uporabo cepiva proti širjenju visoko patogene aviarne influence podtipa H5N1 potrebne dodatne praktične izkušnje. Zato je primerno, da se tako preventivno cepljenje odobri do 31. julija 2007.
            
         
               (6)
            
            
               Nizozemska je zaprosila tudi za odobritev nekaterih sprememb v načrtu preventivnega cepljenja, predloženega 21. februarja 2006, glede praktičnega izvajanja, npr. vrst, ki jih je treba cepiti, uporabe bivalentnih cepiv, identifikacije posameznih ptic v dvoriščnih perutninskih jatah, mesta cepljenja in omejitev premikov take perutnine. Po mnenju Komisije so navedene spremembe skladne z ustrezno zakonodajo Skupnosti.
            
         
               (7)
            
            
               Zato je treba Odločbo 2006/147/ES ustrezno spremeniti.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2006/147/ES se spremeni:
   
               1.
            
            
               V členu 1 se točka (a) odstavka 2 nadomesti z naslednjim besedilom:
               
                           „(a)
                        
                        
                           ‚perutnina dvoriščne reje‘ pomeni piščance, purane in druge vrste, ki spadajo v red Galliformes, ter race, gosi in druge vrste, ki spadajo v red Anseriformes, ki jih lastniki redijo:
                           
                                       (i)
                                    
                                    
                                       za osebno porabo ali uporabo; ali
                                    
                                 
                                       (ii)
                                    
                                    
                                       kot hišne ljubljenčke.“
                                    
                                 
                     
         
               2.
            
            
               V členu 2 se odstavek 1 nadomesti z naslednjim besedilom:
               „1.   Načrt preventivnega cepljenja proti visoko patogeni aviarni influenci H5N1, ki ga je Nizozemska predložila Komisiji 21. februarja 2006, in spremembe načrta, vključno z nadaljevanjem tega načrta do 31. julija 2007, ki jih je Nizozemska predložila Komisiji 29. junija 2006, se odobrijo („načrt preventivnega cepljenja“).
               V skladu z načrtom preventivnega cepljenja se preventivno cepljenje proti aviarni influenci izvaja z inaktiviranim heterolognim cepivom aviarne influence podtipa H5 ali z bivalentnim inaktiviranim heterolognim cepivom, ki vsebuje podtipa H5 in H7, ki ga je Nizozemska dovolila za cepljenje perutnine dvoriščne, proste in ekološke reje na Nizozemskem.“
            
         
               3.
            
            
               V členu 4 se točka 1 nadomesti z naslednjim besedilom:
               
                           „1.
                        
                        
                           Cepljena perutnina iz dvoriščne reje se označi posamično in jo je dovoljeno:
                           
                                       (a)
                                    
                                    
                                       premikati le na gospodarstva dvoriščne reje znotraj Nizozemske; ali
                                    
                                 
                                       (b)
                                    
                                    
                                       začasno zbirati za razstave in oglede živali na Nizozemskem.
                                    
                                 Taki premiki ali zbiranja morajo biti v skladu z načrtom preventivnega cepljenja, kar vključuje vodenje evidenc o takih premikih in zbiranjih.“
                        
                     
         Člen 2
   Naslovnik
   Ta odločba je naslovljena na Kraljevino Nizozemsko.
   
      V Bruslju, 27. julija 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 10, 14.1.2006, str. 16.
   
      (2)  UL L 55, 25.2.2006, str. 47.